Slovensko - Švédsko na MS v hokeji 2018, anketa:
Kto bol najlepším hráčom Slovenska v zápase proti Švédsku?
Anketa už bola ukončená.
KODAŇ. Začalo skvelo. Slovensko sa na MS v hokeji 2018 v stretnutí proti Švédsku ujalo prekvapivého vedenia 1:0 po góle Tomáša Jurča.
Lenže potom favorit ukázal svoju silu.
Švédsko ešte v prvej tretine otočilo stav stretnutia na 1:2, neskôr pridalo tretí gól a zdalo sa, že pohodlne zvíťazí.
Slováci však prekvapili opäť.
Obranca Marek Ďaloga počas vlastného oslabenia znížil na 2:3 a Ladislav Nagy v tretej tretine vyrovnal na 3:3.
Záver tretej časti bol poriadne dramatický. Oba tímy chceli získať tri body, riskovali, mali gólové šance.
Duel napokon šiel do predĺženia, v ktorom uspeli Švédi.
Slováci však získali neočakávaný a dôležitý bod, ktorý by sa im v boji o postup do štvrťfinále mohol hodiť.
Momentálne majú na konte osem bodov a pred nimi sú ešte dva zápasy - proti Rusku (14. mája o 16.15) a proti Bielorusku (15. mája o 16.15).
V ankete denníka SME rozhodnite, kto bol najlepším hráčom Slovenska v zápase proti Švédsku.